
Üüritasust ajutine vabastamine 
1. ASJAOLUD JA MENETLUSE KÄIK
Võttes arvesse asjaolu, et linnavara kasutajatel on praegu majanduslikud raskused, tegi linnamajandusamet ettepaneku peatada ajutiselt lepingu alusel linnavara kasutamise eest üüritasu arvestuse alates 18. jaanuar kuni 31. jaanuar 2021 (k. a) ja peatada ajutiselt viiviste arvestus üüritasust vabastamise perioodil.
Kooskõlas „Linnavara kasutusse andmise korra“ paragrahviga 59 juhul, kui majandusraskustes olev kasutaja on eelnevalt täitnud lepingutingimusi nõuetekohaselt, peatatakse Narva Linnavalitsuse linnavarakomisjoni otsuse kohaselt ajatatud võlgnevuselt viivise arvestamine.

Seoses kõrge koroonaviirusega nakatumise ja siseruumides korraldatavate tegevuste keeluga Narva Linnavalitsus võttis 14.12.2020. a vastu korralduse nr 885-k „Üüritasust ajutine vabastamine“, millega oli otsustatud vabastada üüritasust ajutiselt Narva linna omandis oleva linnavara (ruumid, hooned, kinnistud) üürnikud, v. a Narva linna osalusega sihtasutuste kasutuses oleva linnavara üürnikud, alates 12. detsember 2020 kuni 3. jaanuar 2021 (k. a) ning peatada ajutiselt viiviste arvestus üüritasust vabastamise perioodil.
22.12.2020. a Eesti Vabariigi valitsus kinnitas heakskiidetud COVID-19 piirangute korralduse, mis kõige enam mõjutas Harjumaad ja Ida-Virumaad. Uued maakondlikud piirangud kehtisid 28. detsembrist 17. jaanuarini. Alates 18. jaanuar 2021. a kuni 31. jaanuar 2021. a (kaasa arvatud) kohaldati Harju ja Ida-Viru maakonnas uued meetmed ja piirangud. Seoses siseruumides korraldatavate tegevuste keeluga Narva Linnavalitsus võttis 03.03.2021. a vastu korralduse nr 153-k „Üüritasust ajutine vabastamine“, millega oli otsustatud vabastada üüritasust ajutiselt Narva linna omandis oleva linnavara (ruumid, hooned, kinnistud) üürnikud, v. a Narva linna osalusega sihtasutuste kasutuses oleva linnavara üürnikud, alates 18. jaanuar 2021 kuni 31. jaanuar 2021 (k. a) ning peatada ajutiselt viiviste arvestus üüritasust vabastamise perioodil.
9. märtsil 2021.a Eesti Vabariigi valitsus e-istungil kinnitas 11. märtsist kuni 11. aprillini 2021. a kehtima hakkavad piirangud. Piirangute eesmärk on vähendada kontakte inimeste vahel, et saada koroonaviiruse levik Eestis kontrolli alla ja tagada Eesti tervishoiusüsteemi toimepidevus.
1.aprillil 2021.a Eesti Vabariigi valitsus kiitis heaks korralduse, millega pikendab kehtivaid COVID-19 piiranguid vähemalt kuni 25. aprillini (k.a.).
2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 punkti 7 alusel linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel ja § 59 alusel kui majandusraskustes olev kasutaja on eelnevalt täitnud lepingutingimusi nõuetekohaselt, peatatakse Narva Linnavalitsuse linnavara komisjoni otsuse kohaselt ajatatud võlgnevuselt viivise arvestamine.
3. OTSUS

3.1
Vabastada ajutiselt Narva linna omandis oleva linnavara (ruumid, hooned, kinnistud) üürnikud, v.a Narva linna osalusega sihtasutuste kasutuses oleva linnavara üürnikud, üüritasust tähtajaga alates 12. aprill kuni 25. aprill 2021 (k. a).
3.2
Peatada ajutiselt viiviste arvestus üüritasust vabastamise perioodil.
4. RAKENDUSSÄTTED

4.1 Narva Linnavalitsuse Linnamajandusametil ja Narva Linnavalitsuse Kultuuriosakonnal teha korraldus teatavaks puudutatud isikutele.
4.2 Korraldus jõustub seadusega sätestatud korras.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

